Koper

mini|280px|Koper, palata "Pretorio"
Koper (, ) je naseljeno mjesto i gradska općina, te službeni grad u Slovenskoj Istri i sjedište Obalno-kraške statističke regije.

Geografija

Koper je jedini lučki grad na 47 km dugoj obali Jadranskog mora u Sloveniji. Koper je, kao i cijeli obalni dio Slovenije, dvojezičan. Leži južno od italijanskog lučkog grada Trsta.

Historija

Koper se razvio od malog naselja na otoku u tršćanskom zalivu. U vrijeme stare Grčke naselje je bilo poznato pod imenom Aegida, dok su ga Rimljani kasnije nazivali Capris, Caprea, Capre ili Caprista.

Pred Langobardima su stanovnici obližnjeg Trsta 568. pobjegli u Koper. U čast bizantskog cara Justinijana II. 'Rinotmeta' mjestu je ime promijenjeno u Justinopel.

Postoje tragovi trgovine Kopra s Venecijom još iz 932. godine. U ratu između Venecije i Svetog rimskog carstva Koper je bio na strani Nijemaca. Car Konrad II. je Kopru zauzvrat dodijelio gradske privilegije.

Godine 1278. Koper postaje dio Venecijanske Republike i postaje upravni centar venecijanske Istre. Venecijanci ga tada nazivaju Caput Histriae, (glavni (grad) Istre), iz čega je izvedeno i današnje ital. ime grada Capodistria.

Prema popisu stanovništva koji je 1900. proveden u Austrougarskoj, u Kopru je tada živjelo 7.205 govornika italijanskog, 391 slovenskog, 167 hrvatskog i 67 njemačkog jezika. Po popisu iz 2002. godine, većina stanovništva govori slovenski jezik (74,1%). Manjinski jezici su hrvatski (8%), srpskohrvatski (4%), bosanski (2,8%), srpski (2,7%) i italijanski (2,2%).

Koper, zajedno sa cijelom obalom, 1918. potpada pod Italiju, a 1947. postaje dio Slobodne teritorije Trsta. Nakon njene podjele, 1954. pripao je Jugoslaviji.

Do teritorijalne reorganizacije u Sloveniji nalazio se u sastavu stare općine Koper.

 Religija 
Koper je već od 8. vijeka bio sjedište biskupije. Godine 1498. u Kopru je rođen kasniji luteranski teolog Pier Paolo Vergerio. U Kopru je od 1536. do 1548. djelovao kao biskup. Koper 1828. postaje dio tršćanske dijeceze, da bi nakon pripajanja Jugoslaviji ponovo postao samostalna biskupija.

 Privreda 

U Kopru su najveći privredni subjekti luka (Luka Koper), i Tomos. Pored njih, u gradu je živa privredna aktivnost niza manjih, vitalnih subjekata.

Pored toga, u gradu je razvijen i ljetni turizam.

Mediji

 Radio Koper
 Radio Capodistria
 TV Koper-Capodistria

Stanovništvo

Na popisu stanovništva 2011. godine, gradska općina Koper je imala 52.700 stanovnika, od čega u samom Kopru 24.996.

 Gradska općina Koper 

 Broj stanovnika po popisima 1991  2002  2011 43.146  44.555  52.700

Napomena: Nastala iz starih općina Koper i Sežana.

 Koper (naseljeno mjesto) 

 Broj stanovnika po popisima 1991  2002  2011 24.704  23.726  24.996 

Napomena: U 1979. povećano za naselje Semedela koje je ukinuto, te za dijelove naselja Bertoki, Šalara i Škocjan. U 2008. smanjeno za dijelove naselja koji su priključeni naseljima Ankaran (općina Ankaran) i Bertoki. U 2021. izvršena je promjena granica i površine naselja Koper.

Galerija

Također pogledajte

 Spisak gradskih općina u Sloveniji

Reference

Vanjski linkovi

Kategorija:Gradovi u Sloveniji
Kategorija:Gradovi u Obalno-kraškoj regiji
*